Suoherra 2 - Jahdissa&Kalassa 10-19
RINKKAA pakatessa alkoi tuntumaan jo siltä, ettei tästä voi tulla mitään. Vaikka kuinka yritti säännöstellä tavaran määrää, niin kantimen paino alkoi lähennellä jo 40:ää kiloa.
Mutta kaikki tarpeellinen siellä nyt vain oli eikä yhtään ylimääräistä. Ja vielä eväät kaiken hyvän päälle…
Ensimmäiseksi etapiksi oltiin laskeskeltu siirtymistä n. 11-12 km ja seuraavalle päivälle se 15 km. Aikaisin reissuun lähtiessä neljän aikaan aamuyöstä aloitimmekin pienen epäuskoisen keskustelun rinkkojen painosta ja miesten kestävyydestä.
Lopputulemana päätimme aamun lopullisesti valjettua ottaa pari puhelua ja saimmekin rinkoille kuljetuksen kauas tunturiin sovittuun paikkaan.
Siinä vaiheessa pääsi pieni helpotuksen huokaus. Nyt voisimme tempaista suoraan sen 25 km kohteeseen ja suunnitella jahtia hieman helpommilla varusteilla.
KUN kyyti oli sovittu ja kamppeet letrattu lähdimme leppasemaan kohti mäntyrajaa. Tarkoitus oli tempaista se kymppi alkuun koirat kytkettynä ja sitten alkaa jahtihommiin. Näin myös teimme.
Eipä aikakaan, kun ensimmäistä tilannetta alkoi pukkaamaan. Reissun tarkoituksena molemmilla koirilla oli hieroa tiedotusta. Kurun varastoon tulisi saada tiedotuksia ja Hopille hinkata tiedotuksen vientiä yhteyttäpitävämmäksi.
Tilanteita kehkeytyi mukavaan tahtiin, vaikkakin välillä mentiin ihan normaalisti 2-3 tuntia ilman mitään tapahtumia. Joka tapauksessa rinkkojen häämöttäessä syömälinnut oli repussa ja koiratkin pelasi vallan mainiosti.
Tästä on hyvä jatkaa. Maastouduimme siinä puoli yhdentoista maissa aamupäivällä ja kohteessa olimme vihdoin puoli yheksältä. Ihan tolokun marssi.
Eipä aikakaan, kun ensimmäistä tilannetta alkoi pukkaamaan."